Քուլշարիֆ մզկիթ

**Քուլշարիֆ մզկիթ** () ', Թաթարստանի և դրա մայրաքաղաք Կազանի գլխավոր մզկիթը, որը գտնվում է Կազանի կրեմլի տարածքում։ Համալիրի կառուցմն սկսվել է 1996 թվականին որպես 16-րդ դարում այդտեղ եղած լեգենդար բազմամինարեթ մզկիթի վերստեղծում, որը համարվել է Կազանի խանությունում և Միջին Պովոլժիեում կրոնական ուսումնառության և գիտությունների զարգացման կենտրոն։ Այդ մզկիթը ոչնչացրել են Իվան Ահեղի զորքերը 1552 թվականի հոկտեմբերին Կազանի գրոհի ժամանակ:Նորակառույցը Ռուսաստանում և Եվրոպայում ամենամեծ մզկիթներից մեկն է, որ գտնվում է Ստամբուլից դուրս։ Կրոնական արարողությունների ընթացքում  մզկիթի ներսում կարող է գտնվել մեկուկես հազար մարդ, ևս տասը հազարը՝ դրսում՝ կից հրապարակում։

## Պատմություն
1552 թվականի հոկտեմբերի 2-ին ռուսական զորքը ներխուժեց Կազանի խանության մայրաքաղաք, որի պաշտպանության պարագլուխներից մեկը կրոնագետ գիտնականի համբավ վայելող սեիդ Քուլշարիֆն էր։ Համառ մարտերի ժամանակ, քաղաքի հազարավոր պաշտպանների հետ, զոհվեցին նաև Քուլշարիֆն ու իր սաները։ Ռուսները քաղաքը մատնեցին հրդեհի, որին կուլ գնաց նաև բազմամինարեթ մզկիթը։

Կազանի հիմնադրման հազարամյակի կապակցությամբ Թաթարստանի նախագահ Մինթիմեր Շամիևը 1995 թվականի աշնանը հրամանագիր ստորագրեց մզկիթը վերականգնելու մասին։ Հայտարարված համահանրապետական մրցույթում հաղթող ճանաչվեց ճարտարապետներ Շ. Լաթիպովի, Մ. Սաֆրոնովի, Ա. Սատտարովի, Ի. Սեյֆուլինի պատրաստած նախագիծը։ Շինարարության նախագծա-նախահաշվային արժեքը գնահատվեց 500 միլիոն ռուսական ռուբլի), որը ձեռք բերվեց  ավելի քան 40 հազար հավատացյալների ու հիմնարկ-ձեռնարկությունների, կազմակերպությունների նվիրատվությունների և արտասահմանյան երկրների (գլխավորապես՝ Սաուդյան Արաբիայի և Արաբական Միացյալ Էմիրությունների) հատկացրած ֆինանսական օգնության շնորհիվ։ 2001 թվականի ամռանը շինարարությունը հիմնականում ավարտվեց, բայց պաշտոնական բացումը տեղի ունեցավ 2005 թվականի հունիսի 24-ին՝ Կազանի հիմնադրման 1000-ամյակի տոնակատարության ժամանակ։ Բացման արարողության ժամանակ հայտարարվեց, որ Քուլշարիֆը Ռուսաստանում ու Եվրոպայում ամենաբարձր մինարեթ ունեցող և ամենամեծ մզկիթն է,  թեև դա իրականությանը չի համապատասխանում։ Չորս հիմնական մինարեթներից յուրաքանչյուրն ունի 58 մետր բարձրություն։ Գմբեթի բարձրությունը 39 մետր է, դրա տրամագիծը՝ 17 մետր։ Գրանիտն ու մարմարը բերվել են Ուրալից, բյուրեղապակյա գունավոր ջահը, որ հինգ մետր տրամագիծ ու երկու տոննա քաշ ունի, Չեխիայից է, իսկ մզկիթի ներսը զարդարող գորգերը նվիրել է Իրանի կառավարությունը։

Մզկիթի գլխավոր շենքում տեղավորված են իսլամական մշակույթի և Պովոլժիեում իսլամի տարածման պատմության թանգարանը, հարսանեկան հանդիսավոր արարողությունների սրահը, իմամի աշխատասենյակը։

## Գրականություն
* 

## Պատկերասրահ

File:Qolşärif Mosque in August 2018 - 05.jpg
Мечеть Кул Шариф - вид с башни.jpg|Մզկիթի գլխավոր շենքն ու տաղավարը
Мечеть Кул-Шариф - panoramio.jpg|Մզկիթը գիշերով
ВНУТРЕННЕЕ УБРАНСТВО !.JPG|Մզկիթի ներսը
МЕЧЕТЬ!.JPG|Գմբեթը ներսից
МАКЕТ МЕЧЕТИ!.JPG|Մզկիթի մակետը
File:The interior of Qolşärif Mosque in August 2018 - 01.jpg
File:The interior of Qolşärif Mosque in August 2018 - 02.jpg
File:The interior of Qolşärif Mosque in August 2018 - 03.jpg
File:The interior of Qolşärif Mosque in August 2018 - 04.jpg
File:The interior of Qolşärif Mosque in August 2018 - 05.jpg
File:The interior of Qolşärif Mosque in August 2018 - 06.jpg
File:The interior of Qolşärif Mosque in August 2018 - 07.jpg
File:The interior of Qolşärif Mosque in August 2018 - 08.jpg
File:The interior of Qolşärif Mosque in August 2018 - 09.jpg


## Ծանոթագրություններ

## Արտաքին հղումներ

* Քուլշարիֆ մզկիթը «Ռուսաստանի մզկիթներ» պորտալում 
* Մզկիթի համալիրը 
* Քուլշարիֆ 
* Մզկիթի 3D-ստերեոտեսարանները 
* 3D-ստերեոտեսարանները 
* Քուլշարիֆի և Կազանյան կրեմլի լուսանկարները

Կատեգորիա:Թաթարական ճարտարապետություն
Կատեգորիա:Կազանի մզկիթներ
Կատեգորիա:Կազանի տեսարժան վայրեր
Կատեգորիա:Կազանյան կրեմլ